kardosdrur/scandi-wiki huggingface dataset:
Captain Fantastic - en ualmindelig far

Captain Fantastic er en amerikansk komedie-dramafilm fra 2016, skrevet og instrueret af Matt Ross og med Viggo Mortensen, Frank Langella, Kathryn Hahn og Steve Zahn i hovedrollerne. Historien handler om en familie, der af omstændighederne tvinges til at integrere sig i samfundet efter at have boet isoleret i et årti.

Filmen havde sin verdenspremiere på Sundance Film Festival den 23. januar 2016. Den blev vist i sektionen Un sekere Regard på Cannes Film Festival 2016.  Den blev valgt af National Board of Review som en af de ti uafhængige film i 2016, og Mortensen blev nomineret til Golden Globe, BAFTA Award, og Academy Award som bedste skuespiller. 

Amerikanske film fra 2016
Dramafilm fra USA
PSD2-direktivet

PSD2-direktivet, eller Revised Payment Service Directive 2 (EU), er et direktiv hvor EU implementerede en række regler og forordninger, der skal gøre det lettere for nye aktører at udbyde betalingstjenester indenfor EU. PSD2-Direktivet, eller PSD-II, blev vedtaget af Europa-Parlementet d. 25. November 2015. I Danmark blev direktivet implementeret med Lov om Betalinger i 2018.

Formål 
Helt kort betyder direktivet, at bankerne med kundens accept nu skal give adgang til kundernes konto eller kontoinformationer til andre virksomheder.

Det åbner op for en lang række af virksomheder nu kan tilbyde kunderne ydelser og services på baggrund af adgangen til kundens kontoinformationer. F.eks. vil kunden kunne få et samlet overblik over transaktioner på tværs af bankkonti, budgetservices, der kan være nemmere og mere overskuelige for kunden at benytte, og ikke mindst åbner det op for betalingstjenester, som kan iværksætte betalinger på kundens bankkonto med kundens accept.

PSD2 har bl.a. til formål at skabe øget konkurrence i betalingssektoren og banksektoren, og derved reducere forbrugernes omkostninger.

Overordnet set skaber det to områder for virksomheder, som ønsker at tilbyde kunderne diverse ydelser og services med PSD2: AISP (Account Information Service Provider) og PISP (Payment Initiation Service Provider)

I Danmark er det Finanstilsynet, som fører tilsyn med virksomheder, der ønsker at udbyde services som enten AISP eller PISP.

AISP 
En AISP, eller Account Information Service Provider, tilbyder information om en kundes bankkonto eller bankkonti. Dette åbner op for ydelser eller services, der kan give kunderne et bedre overblik over deres økonomi, budgetservices, der gør det nemmere for kunden at overholde budgetter eller services der kan tjekke kundens økonomi igennem, og evt. komme med forslag til optimering af kundens økonomi.

En PISP, eller Payment Initiation Service Provider, tilbyder services hvor der igangsættes betalinger på kundens vegne. Betalingen sker uden brug af betalingskort, da PISP’en med kundens accept får lov til at overføre beløb fra direkte fra kundens konto.

I dansk sammenhæng er den mest kendte PISP MobilePay, som siden 2018 fik integreret konto-til-konto overførsler. MobilePay kan benyttes af overførsler mellem privatpersoner eller ved køb af varer på nettet.

Lunar Way er en anden dansk udbyder, som siden 2018 har haft licens som PISP, og som samtidig har været klassificeret som såkaldt neobank.

Da en PISP får adgang til kundens konto med henblik på at kunne foretage overførsler, er kravene og reguleringen til en PISP langt højere end til en AISP. Der stilles blandt andet høje kapitalkrav til en PISP, udover de krav der er til sikkerhed, databeskyttelse m.m., som også stilles til en AISP.

Referencer 

EU-direktiver
Rita Felski

Rita Felski (f. 1956 ) er en britisk litteraturteoretiker, der er professor i Engelsk litteratur ved University of Virginia og ved Syddansk Universitet og som i høj grad har spillet en vigtig rolle ift. at udvikle den såkaldt ”postkritiske” tilgang til litteratur. Felski er også redaktør for tidsskriftet New Literary History.

Postkritik 
Postkritikken er en litterær læsemetode, der prøver at finde nye former for læsning og fortolkning, der lægger tilgange som fx ideologikritik bag sig. I Felskis øjne er tiden løbet fra mistænksomhedens hermeneutik, dvs. den slags ”kritiske” læsning af litteratur, der konsekvent betoner, hvordan en tekst (fx en roman, tv-serie eller film) er problematisk ud fra en given optik. Postkritikken er for Felski derfor et modsvar til den kritiske tilgang, der ellers har domineret meget litteraturvidenskabeligt arbejde gennem flere årtier. Postkritikken handler om, at læseren bør være åben for det litteraturen kan tilbyde på et menneskeligt plan.

Dette er noget grundlæggende andet end den ’mistænksomhedens hermeneutik’, der især en nordamerikansk kontekst er meget fremherskende. Felski undersøger i bogen Uses of Literature, hvor der er overlappende interesser mellem, hvorfor og hvordan "almindelige mennesker" læser litteratur og hvordan litteraturforskere læser og studerer litteratur. Hun udpeger fire central motiver for læsning: genkendelse/anerkendelse (engelsk: recognition), fortryllelse, viden og chok. Dette fokus er for Felski også et vigtigt forehavende i en tid, hvor der er stor opmærksomhed ift. spørgsmål, om hvad den relevansen er af den litteraturvidenskabelige forskning.

Noter 

Litteraturhistorikere fra England
Litteraturteoretiske skoler
Renato Castellani

Renato Castellani (født 4. september 1913 i Finale Ligure, Liguria, død 28. december 1985 i Rom) var en italiensk instruktør og manuskriptforfatter. Han vandt Gran Prix i 1952-udgaven af Cannes Film Festival for sin film Two Cents Worth of Hope.

Filmografi 

 The Knight of San Marco (1939)
 The Document (1939)
 Department Store (1939)
 Castles in the Air (1939)
 The Iron Crown (1941); screenwriter only
 A Pistol Shot (1942)
 The Jester's Supper (1942)
 Malombra (1942)
 In High Places (1943)
  (1944)
 La donna della montagna (The Mountain Woman) (1944)
 Mio figlio professore (1946)
 Under the Sun of Rome (1948)
 È primavera (1949)
 Two Cents Worth of Hope (Due soldi di speranza) (1952)
 Romeo and Juliet (1954)
 I sogni nel cassetto (1957)
 The Brigand (1961 film) (Il brigante) (1961)
 Mare matto (1963)
 Three Nights of Love (1964)
 Marriage Italian-Style (1964); kun manuskriptforfatter
 Controsesso (1964)
 Ghosts – Italian Style (1968)
 The Archangel (1969); kun manuskriptforfatter
 Una Breve Stagione (A Brief Season) (1969)
 The Life of Leonardo da Vinci, TV miniserie (1972); også manuskriptforfatter
 The Life of Verdi'', TV miniseries (1982); også manuskriptforfatter

Eksterne henvisninger 
 

Filminstruktører fra Italien
Manuskriptforfattere fra Italien
Madrid CFF

Madrid Club de Fútbol Femenino er en spansk fodboldklub for kvinder, baseret i San Sebastián de los Reyes, der pr. 2019 spiller i Primera División.

Aktuel trup

Referencer

Eksterne henvisninger 
 

Kvindefodboldklubber i Spanien
Etableret i 2010
Joseph Henry

Joseph Henry (født 17. december 1797, død 13. maj 1878) var en amerikansk videnskabsmand, der fungerede som den første sekretær for Smithsonian Institutionen. Han var sekretær for National Institution for the Promotion of Science, en forløber for Smithsonian Institutionen. Han blev meget anset i løbet af sin levetid.

Eksterne henvisninger 

Fysikere fra USA
Meteorologer fra USA
Ingeniører fra USA
Amerikanere i 1800-tallet
Mishels Liaba

Mishels Liaba (født d. 13. september 1995 i Netanya, Israel) er en norsk håndboldspiller, som spiller i Önnereds HK i den svenske Handbollsligan.

Han har tidligere optrådt for norske Kolstad Håndball, Elverum Håndball, svenske Alingsås HK og danske Aalborg Håndbold og Fredericia HK.

Referencer 

Håndboldspillere fra Norge
Håndboldspillere fra Aalborg Håndbold
Wilhelm Eduard Weber

Wilhelm Eduard Weber (født 24. oktober 1804, død 23. juni 1891) var en tysk fysiker og sammen med Carl Friedrich Gauss opfinder den første elektromagnetiske telegraf.

Eksterne henvisninger 

Fysikere fra Tyskland
Medlemmer af Kommunalbestyrelsen på Frederiksberg 2018-2021

Til kommunalbestyrelsen på Frederiksberg indvalgtes 25 medlemmer, heraf valgtes 1 borgmester, 2 viceborgmestre samt 10 rådmænd. Mandatfordelingen var som følger:

 C - Det Konservative Folkeparti: 11
 A - Socialdemokratiet: 4
 Ø - Enhedslisten: 3
 B - Det Radikale Venstre: 3
 V - Venstre: 1
 F - Socialistisk Folkeparti: 1
 Å - Alternativet: 1
 I: Liberal Alliance: 1

Kommunalvalg i Danmark
Lister over personer fra Danmark
Frederiksberg Kommune
Hippolyte Fizeau

Armand Hippolyte Louis Fizeau (født 23. september 1819, død 18. september 1896) FRS FRSE MIF var en fransk fysiker, bedst kendt for at måle lysets hastighed i Fizeau-eksperimentet.

Referencer

Eksterne henvisninger 

Fysikere fra Frankrig
Medlemmer af Royal Society
George Gabriel Stokes

Sir George Gabriel Stokes, 1. baronet, PRS (født 13. august 1819, død 1. februar 1903) var en anglo-irsk fysiker og matematiker. Stokes blev født i County Sligo, Irland og tilbragte hele sin karriere på University of Cambridge, hvor han var den Lucasianske professor i matematik fra 1849 indtil sin død i 1903.

Referencer

Eksterne henvisninger 

Fysikere fra Storbritannien
Briter i 1800-tallet
Matematikere fra Storbritannien
Ralph Lauren Corporation

Ralph Lauren Corporation er en amerikansk modevirksomhed, der producerer produkter fra midtersegmentet til luksusvarer. Ralph Lauren Corporation har hovedkvarter i New York City og blev grundlagt i 1967 af modedesigneren Ralph Lauren.

De er særlig kendt for beklædning, marketing og distribution af produkter i fire kategorier: tøj, hjem, accessories og dufte. Virksomhedens varemærker inkluderer midtersegment-brandet Chaps, de lidt finere Lauren Ralph Lauren, de endnu finere Polo Ralph Lauren, Double RL, Ralph Lauren Childrenswear, Denim & Supply Ralph Lauren og Club Monaco og deres luksusmærker Ralph Lauren Purple Label og Ralph Lauren Collection.

Referencer

Eksterne henvisninger 

 Official Ralph Lauren Inc website

Beklædningsvirksomheder fra USA
Etableret i 1967
Joseph Swan

Sir Joseph Wilson Swan FRS (født 31. oktober 1828, død 27. maj 1914) var en engelsk fysiker, kemiker og opfinder. Han er kendt som en uafhængig tidlig udvikler af en vellykket glødepære og er den person, der er ansvarlig for at udvikle og levere de første glødelamper, der blev brugt til at belyse boliger og offentlige bygninger, herunder Savoy Theatre, London i 1881.

Eksterne henvisninger 

Fysikere fra England
Kemikere fra England
Opfindere fra England
Langsværd

Et langsværd er en type europæisk sværd, der er karakteriseret ved at have en håndtag med parerstang i korsform med et greb beregnet til to hænder (normalt 16-28 cm langt) og en lige dobbeltægget klinge på 85-110 cm, og envægt på omkring 1-1,5 kg.

"Langsværd"-typen er en fortsættelse af det middelalderlige riddersværd og renæssancens Zweihänder. Det var fremherskende i senmiddelalderen og renæssancen (omkring 1350 til 1550), men der er også eksempler på langsværd helt tilbage i 1200-tallet og op i 1600-tallet.

Der findes adskillige eksempler på brug af langsværdet, og teknikker og anvendelser beskrives bl.a. i den tyske fægteskole, hvor der er findes eksempler i bl.a. Codex Wallerstein og Hans Talhoffers manual.

Referencer

Eksterne henvisninger 
 "Oakeshott's Typology of the Medieval Sword: A Summary" Albion Armorers, 2005.
 Chad Arnow, Spotlight: Oakeshott types XIII, XV, XVI, XVII, XVIII, XX (myarmoury.com, 2004)
 Richard Marsden, (A limited) History of the Longsword  (2019)
 Ross Cowan, Halflang and Tua Handit: Hand-and-a-Half and Two-Handed Scottish Swords, Medieval Warfare I-1 (2011).

Sværd
Gillingsværdet

Gillingsværdet er et angelsaksisk sværd, der blev fundet af en skoledreng i floden Gilling Beck, i Gilling West i North Yorkshire i 1976. Det er dateret til slutningen af 800-tallet eller begyndelsen af 900-tallet.

Sværdet er 83,8 cm langt og tveægget. Håndtaget er dekoreret med sølv.

Klingen måler 70 cm fra parerstangen. Den er 5,2 cm bred ved håndtaget og bliver gradvist smallere. Bladet har en lav blodrille i hele længden, og der er rester af damascering i overfladen. Pommelen er dekoreret med bånd af sølv, som matcher de fem bånd på håndtaget.

Sværdet er udstillet på Yorkshire Museum.

Referencer 

Sværd fra Europa
Arkæologiske fund fra Storbritannien
Yorkshire Museum

Yorkshire Museum er et arkæologisk og naturvidenskabeligt museum i York i England. Det blev grundlagt i 1830 og har fem permanente samlinger: biologi, geologi, arkæologi, numismatik og astronomi.

Blandt genstandene i den arkæologiske samling er Bedaleskatten, Vale of York-skatten, Wold Newton-skatten, Gillingsværdet, Cawoodsværdet og Coppergatehjelmen.

Referencer

Eksterne henvisninger 

 The Yorkshire Museum and Gardens website
 The Yorkshire Philosophical society
 History of York website
 
 In pictures: Letting in the light BBC 

Museum
Museer i England
Museer etableret i 1830
Gammel Havn

Gammel Havn er en tilsandet havn på Fur i Limfjorden, hvor der i et restaureret bundgarnshus er indrettet et museum med en udstilling, der fortæller om havnens historie og Limfjordsfiskeriets afvikling. I 1911 byggede fiskerne på Fur en havn på øens sydvestkyst. Men på grund af tilsanding opgav man havnen og flyttede i 1956 til en nybygget havn ved færgestedet.

Havnen sandede til
Da fiskerne byggede molen ved Gammel Havn for at skabe læ for fiskerbådene, havde de ikke taget højde for de lokale vind og strømforhold. Furs vestkyst er delvist beskyttet af Knuden, men den fremherskende vind fra nordvest skaber bølger og strøm, der transporterer sand langs kysten. Samtidig med at molen ved Gammel Havn skabte læ for fiskerbådene, skabte den også læ for sandtransporten. Sandet blev aflejret både nord og syd for molen.

Vind og bølger fra sydvest omlejrede sandet syd for molen og pressede det ind i havneindløbet. Disse forhold skabte et klassisk vinkelforland. Udbygning af molen i 1923 løste ikke problemet, idet vinkelforlandet blot blev større og havnen måtte til sidst opgives i 1956.

Ejerskab  
I 1994 overtog Fur Museum et areal på 5.234 m² af det gamle havneområde, inklusive havnebassin, bolværk og det gamle bundgarnshus. I bundgarnshuset er der siden lavet en udstilling, der fortæller om havnens historie og Limfjordsfiskeriets afvikling. Fur Museum er i dag en del af Museum Salling.

I området er der etableret en natursti, så man kan gå fra bundgarnshuset hen over havnens tilsandede indsejling og ned til stranden.

Fur
Museer i Region Midtjylland
Sine Agergaard

Sine Agergaard er en dansk idrætsforsker (født 17.02. 1972 i Hover, Ringkøbing Kommune). Hun har siden 2002 været ansat ved idrætsinstitutter ved Aarhus Universitet og Københavns Universitet og tiltrådte i 2018 som Professor med særlig opgave i humanistisk og samfundsvidenskabelig idrætsforskning ved Aalborg Universitet. Her er hun Leder af forskningsgruppen: Sports and Social Issues.

Uddannelse 
Sine Agergaard blev Kandidat i Etnografi og Socialantropologi i 1999, og erhvervede sig sin Ph.d. i 2004, begge fra Det Humanistiske Fakultet ved Aarhus Universitet. Sine Agergaard har gennemført dele af kandidat- og ph.d.-graderne ved Brunel University i London.

Akademiske værker 
Sine Agergaard har været en pioner indenfor forskning i etniske minoriteters idrætsdeltagelse og integration i idræt, hvilket bl.a. har ført til bogen: Integration gennem kroppen (red. med Hans Bonde og udgivet ved Museum Tusculanums Forlag i 2013) og senest bogen: Rethinking Sports and integration (Routledge, 2018).

Derudover har Sine Agergaard været leder af et nordisk forskningsprojekt, der har leveret bidrag til forskningen i globaliserings- og professionaliseringsprocesser i sport, med særligt fokus på kvindelige atleters migration i håndbold og fodbold, hvilket bl.a. har resulteret i bogen: Women, Soccer and Transnational Migration (red. med Nina Clara Tiesler, Routledge 2014).

Aktuelt beskæftiger Sine Agergaard sig med inklusion og sundhedsfremme i idræt og gennemfører bl.a. studier om inklusion og eksklusion af børn og unge i skole- og foreningsidræt, såvel som studier med nyankomne flygtninge og familiesammenførte i samarbejde med Silkeborg Kommune (SUNDSAM).

Internationalt arbejde & anerkendelse 
Sine Agergaard har været inviteret til at holde oplæg ved konferencer ved en række europæiske universiteter såvel som ved Berkeley University og Harvard University begge i USA.

Hun sidder i redaktionsgruppen af de internationale fagfælle-bedømte tidsskrifter: International Review for the Sociology of Sport (2013-2017), Journal for Research in Arts and Sports Education (2016-), and European Physical Education Review (2018-).

Derudover, er Sine Agergaard leder af det internationale forskningsnetværk: International Network for Research in Sports and Migration Issues (spomi-net).

Kilder 

Videnskabsfolk fra Danmark
Professorer fra Aalborg Universitet
Ansatte ved Aalborg Universitet
Patrick Dorgan

Patrick Dorgan eller Patrick Thor Dorgan (født ca. 1987 i København) er en dansk sanger. Hans debutsingle "On the Way Down" kom blandt top tre på Hitlisten, den officielle danske singlehitliste. Han slog for alvor igennem med nummeret "Marilyn", der var blandt de mest spillede sange i dansk radio i 2015.
Hans debutalbum, Painkillers, udkom i 2015 og modtog fire ud af fem stjerner i musikmagasinet GAFFA.

Priser og nomineringer

Diskografi 
 Painkillers (2015)

Referencer

Eksterne henvisninger 
 

Sangere fra Danmark
Personer fra København
Deltagere ved Dansk Melodi Grand Prix 2022
Deportivo de La Coruña (kvinder)

Real Club Deportivo de La Coruña Femenino er den kvindelige afdeling af den spanske fodboldklub Deportivo de La Coruña. De konkurrerer i Primera División (spanske første division), de rykkede op efter at have vundet næstbedste division i maj 2019. Det var første gang nogensinde, at Deportivo skulle spille i Spaniens bedste række i kvindernes fodbold.

Hæder
 Copa de la Reina de Fútbol
 1983, 1984, 1985
 Copa Reina Sofía (uofficielle udgaver)
 1981, 1982
 Segunda División
 2018/2019
Copa Galicia
 1987, 2018, 2019
Teresa Herrera Trophy
 2016

Aktuel trup
Pr. 10. august 2019

Referencer 

Kvindefodboldklubber i Spanien
Fodbold i Spanien
Deportivo de La Coruña
Primera División 2019-20 (kvinder)

Primera División Femenina de Fútbol 2019–20 var den 32. udgave af Spaniens bedste række indenfor kvindefodbold og den 19. siden starten af Superliga Femenina.

Den 6. maj 2020, annoncerede Spaniens fodboldforbund, at ligaen sluttede før tid på grund af coronaviruspandemien. Intet hold skulle rykke ned og Barcelona blev udnævnt som mester fem år efter deres sidste titel. Det blev også annonceret, at ligaen ville udvides til 18 hold i 2020–21 sæsonen.

Hold 

Deportivo La Coruña og Tacón rykkede op fra Segunda División. Begge hold fik deres debut i Spaniens bedste fodboldrække for kvinder, de erstattede Málaga og Fundación Albacete, som begge rykkede ned i forrige sæson.

Stadions og lokaliteter

Stilling

Sæsonstatistik

Topscorere

Hat-tricks

Referencer 

Primera División (kvinder)
Fodboldsæson 2019-20
Heidi Bank

Heidi Farsøe Bank (født 1. august 1972 i Hørsholm) er folketingsmedlem og forhenværende byrådsmedlem i Aarhus for Venstre. Hun blev ikke valgt ved folketingsvalget i 2022, men blev som suppleant for Jakob Ellemann-Jensen medlem af Folketinget, da Ellemann-Jensen trak sig fra dansk politik den 23. oktober 2023. Heidi Bank var medlem af Folketinget i perioden 2019-2022 for Østjyllands Storkreds og midlertidigt folketingsmedlem februar 2023-juli 2023, da Jakob Ellemann-Jensen var sygemeldt med stress. I Folketinget har hun især beskæftiget sig med bolig-, indenrigs- og ligestillingspolitik.

Heidi Bank voksede op i Hillerød, hvor hendes forældre, Niels Farsøe og Hanne Farsøe, havde et deltidslandbrug. Hun er gift med Per Bank og har to sønner. Hun er bankuddannet, ejendomsmægler og valuar. Bank har tidligere drevet egen ejendomsmæglervirksomhed. Heidi Bank blev student fra Frederiksborg Gymnasium og HF, har læst teologi på Københavns Universitet og er bankuddannet fra Unibank.

Hun var medlem af byrådet i Aarhus Kommune fra 2018 til 2021.

Referencer 

Kommunalbestyrelsesmedlemmer fra Venstre
Folketingsmedlemmer fra Venstre
Medlemmer af Aarhus Byråd
Malte Houe

Malte Houe ( 17. august 2002  i Viborg) er en dansk skuespiller som bl.a. har spillet med i Emma og Julemanden (2015) og Dicte (2013). Han har igennem flere år spillet teater, og var første gang på det store lærred i 2013. I 2019 vandt han "Bedste mandligt skuespil" ved Dolly Awards med filmen professor. Malte er stifter og direktør i produktionsselskabet Houe Film, kendt fra TV-dokumentaren Danmarks Yngste Filmselskab .

Reference

Eksterne Henvisninger 
 

Skuespillere fra Danmark
Lise Svanholm

Lise Posselt Svanholm, f. Andersen (8. september 1932), er en dansk kunsthistoriker og forfatter med speciale i Skagensmalerne og portrætkunst. Hun har udgivet talrige bøger og kurateret udstillinger om disse emner, og er en af Danmarks mest produktive kunstforskere.

Privatliv 
Lise Posselt Andersen fødtes i København, datter af overlæge Kjeld Andersen og hustru Ebba, f. Kielberg. Klassisksproglig student fra Aalborg Katedralskole, 1951; HH fra Niels Brock, 1952; Vinuddannet hos Lorenz Petersen, Bordeaux, Frankrig, og Alger, Algieriet, 1954-55; Mag. art. i kunsthistorie 1987 fra Københavns Universitet. Gift 1957 med advokat Poul Johan Svanholm. Mor til advokat Poul Michael Svanholm og litteraturhistoriker Louise Svanholm.

Bibliografi 
 Portrætter. Danske portrætter fra 1963 til 1984, 1984, Eget forlag, .
 Laurits Tuxen. Europas sidste fyrstemaler, 1990, Gyldendal, .
 Handelskammerets portrætsamling, in Kjeld Símon Villadsen (ed.): "Handelens veje er altid kulturens vej", 1992, Det Danske Handelskammer, .
 Ledere, ledelse og organisation (sammen med Per Boje), 1997, Odense Universitetsforlag, .
 Malerne på Skagen, 2001, Gyldendal, .
 Northern Light. The Skagen Painters, 2004, Gyldendal, .
 Breve fra Anna Ancher, 2005, Gyldendal, .
 Damerne på Skagen, 2006, Gyldendal, .
 Laurits Tuxen became a Court Painter, in Mette Bøgh Jensen & Tine Nielsen Fabienke (ed.): "Tuxen. Colour, Countryside and Crown", 2014, Skagens Museum og Fuglsang Kunstmuseum, .
 Maleren Anna Ancher. Et kunstnerliv i lys, 2014, Strandberg, .
 Tuxen. De kongelige billeder (sammen med Thyge Christian Fønss-Lundberg), 2018, Frydenlund, .
 Laurits Tuxen. The Court Paintings (sammen med Thyge Christian Fønss-Lundberg, forord ved H.K.H. Prinsesse Benedikte af Danmark), 2019, Frydenlund, .

Kunsthistorikere fra Danmark
Fontenay (kloster)

Cistercienserklostret i Fontenay er et af Cistercienserordenens munkeklostre i kommunen Montbard i departementet Côte-d'Or i Frankrig.

Klostret blev grundlagt af Sankt Bernard af Clairvaux i 1118, kun få  år efter at han forlod klostret i Cîteaux og grundlagde klosteret i Clairvaux. Fontenays kloster ligger i et lille skovklædt dalstrøg 60 km nordvest for Dijon. Det havde en stærk udvikling i 1100- og 1200-tallet og var under kongelig beskyttelse. Klostret blev plyndret under hundredårskrigen og huguenotkrigene. Efter en tids stagnation blev refektoriet nedrevet af munkene i 1745.
 Klostret ble lukket under den franske revolution og blev brugt som papirfabrik frem til 1902. I det meste af denne tid blev det ejet af slægten Montgolfier.

Klosteret blev i 1905 købt af Édouard Aynard og restaureret. Foruden det nedrevne refektorie, består næsten alle de oprindelige bygninger: kirken, dormitoriet, selve klosteret, kapitelsal, varmestue, dueslag og en smedje. Alle bygningerne er opført i Romansk stil, med en nyere abbedbolig samt en sygeafdeling. Klosteret er et af de ældste og mest komplette Cistercienserklostre i Europa og blev UNESCO verdensarvssted i 1981.

Klosterkirken blev bygget mellem 1139 og 1147 og indviet til pave Eugenius 3.. Det har en korsformet grundflade, med et 66 meter langt og 8 meter bredt nav, med to sidearme og et tværskib som måler 19 meter. Klosteret måler 36x38 meter. kapitelsalen er hvælvet og bæres oppe af kraftige søjler. Det store dormitorium er dækket af et kastanjetræ fra 1400-tallet.

Kilder og henvisninger 

 Officielt websted 
 l'Abbaye de Fontenay  (Hjemmeside)

Kirker i Frankrig
Verdensarvsområder i Frankrig
Klostre i Frankrig
Côte-d'Or
Bourgogne-Franche-Comté